पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत बनियाना के मटवास निवासी सुजानगढ़ में कार्यरत शिक्षक बिहारी लाल मीणा ने छोटी बहन बादाम की शादी बढ़ते कोरोना संक्रमण के चलते स्थगित करने का निर्णय लिया। बताया कि छोटी की शादी 8 मई को होना तय थी, परिजनों ने शादी की सभी तैयारियां पूरी कर ली थी। सगे संबंधियों व रिश्तेदारों को कार्ड भी बांट दिए थे। लेकिन सरकार के रेड अलर्ट जन अनुशासन की गाइड लाइन में शादी नहीं हो पाना, सभी रिश्तेदारों के शामिल होने की अनुमति नहीं मिलने व सरपंच, बीडीओ लवाण डॉ.हरकेश मीणा की समझाइश पर बहन की शादी को स्थगित कर दी। कालूराम मीणा ने बताया कि बेटी का रिश्ता महाराजपुरा मंडावरी निवासी जौहरी लाल के पुत्र राम कुमार मीणा के साथ तय किया था। राम कुमार कोलकाता में रेलवे गार्ड की नौकरी करता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn